open-index/open-wikipedia-markdown huggingface dataset:
Psykosynteesi

**Psykosynteesi** on italialaisen lääkärin ja psykoanalyytikon Roberto Assagiolin kehittämä ihmisen kehittymiseen ja henkiseen kasvuun keskittyvä kokonaisvaltainen psykologian muoto ja osa transpersonaalisen psykologian koulukuntaa. Psykosynteesin mukaan ihminen on holistinen kokonaisuus, jossa sielu, keho, tunteet ja mieli ovat läheisessä vuorovaikutuksessa keskenään. Psykosynteesi keskittyy siihen, mikä ihmisessä on tervettä ja pyrkii vahvistamaan sitä. Keskeinen käsite psykosynteesissä on oma tahto, sen löytyminen ja sen ohjauksessa eläminen.

## Psykosynteesi – sielun psykologiaa

1900-luvun alussa italialaislääkäri Roberto Assagioli (1888-1974) loi perustan psykosynteesille.  Hän otti vaikutteita psykoanalyysistä, lääketieteestä, filosofiasta, uskonnoista ja nykytieteestä. 

## Painopisteenä voimavarat

Psykosynteesi keskittyy siihen,  mikä jokaisessa yksilössä on tervettä. Psykosynteesi keskittyy ihmisessä oleviin voimavaroihin ja kasvun mahdollisuuteen. Tahto on psykosynteesin keskeinen käsite. 

## Käytännönläheistä psykologiaa

Psykosynteesi on käytännönläheistä psykologiaa.  Roberto Assagioli kehitti erilaisia käytännöllisiä työskentelytekniikoita, muun muassa ohjatut meditaatiot, symbolityöskentely, luova maalaaminen ja piirtäminen sekä kehon liike.

Italian Firenzessä toimii Instituto de Psicosintesi Dr Piero Ferruccin johdolla. Muualla muun muassa The Psychosynthesis & Education Trust (perustettu 1965, Britannia), Institute of Psychosynthesis (1986, Uusi-Seelanti) ja The Association for the Advancement of Psychosynthesis (AAP) (1995, Yhdysvallat) sekä Suomessa Suomen Psykosynteesiyhdistys ry (2011, Helsinki).

## Kirjallisuutta
* Psychosynthesis: A Collection of Basic Writings by Roberto Assagioli (1965, )
* The Act of Will by Roberto Assagioli (1973, )
* Transpersonal Development: The Dimension Beyond Psychosynthesis by Roberto Assagioli (1993 - posthumously, )
* WHAT WE MAY BE: The Vision and Techniques of Psychosynthesis by Piero Ferrucci (1982, )
* INEVITABLE GRACE by Piero Ferrucci (1990, ) 
* WHAT OUR CHILDREN TEACH US by Piero Ferrucci (1997, ) 
* THE POWER OF KINDNESS by Piero Ferrucci (2007, ) 
* BEAUTY AND THE SOUL by Piero Ferrucci (2010, )
* YOUR INNER WILL by Piero Ferrucci (2014, ) 
* The Primal Wound, a transpersonal view of trauma, addiction and growth by John Firman and Ann Gila (1997, )
* A Psychotherapy of Love, Psychosynthesis in Practise by John Firman and Ann Gila (2010, )
* Psychosynthesis – A Psychology of the Spirit by John Firman and Ann Gila (2002, )
* Virtaus ja vastavirta,  Carita Hellsten (2007,  )
Virgilio Fasan (F594)

**Virgilio Fasan** (runkonumero F594) oli Italian laivaston Bergamini-luokan fregatti.

## Valmistus

Alus tilattiin Castellammaresta, missä köli laskettiin 6. maaliskuuta 1960. Se laskettiin vesille 9. lokakuuta. ja liitettiin laivastoon 10. lokakuuta 1962.

## Palvelus
Alus poistettiin alusluettelosta 7. joulukuuta 1988.

## Lähteet

*

### Viitteet
Agía Triáda

**Agía Triáda** (; ; ”Pyhä Kolminaisuus”) voi viitata seuraaviin kohteisiin Kreikassa:

* Agía Triáda, minolaisaikainen asutus Kreetalla
* Agía Triáda, Kastorián kunnan kunnallisyksikkö ja entinen kunta Länsi-Makedonian alueella
* Agía Triáda, kaupunki Thermaïkóksen kunnassa Keski-Makedonian alueella
* Agía Triáda, kylä Náfplion kunnassa Argoliin alueyksikössä Peloponnesoksen alueella
* Agía Triáda, kylä Oropóksen kunnassa Itä-Attikan alueyksikössä Attikan alueella
* Agía Triáda, kylä Siteían kunnassa Lasíthin alueyksikössä Kreetan alueella
* Agía Triáda, saari Eteläisessä Euboianlahdessa Euboian rannikolla
* Pyhän Kolminaisuuden luostari (*Moní Agías Triádas*), useita luostareita.
Mercedes-Benz A-sarja (W176)

**Mercedes-Benz W176** on Mercedes-Benz A-sarjan kolmas sukupolvi, jota valmistettiin vuosina 2012–2018. Se esiteltiin keväällä 2012 Geneven autonäyttelyssä. Autoja kokoonpantiin Saksan ja Unkarin lisäksi myös Suomessa Uudenkaupungin autotehtaalla. Samalle pohjalevylle kuin W176 perustuu myös Infiniti Q30.

Mercedes-Benz W176 sai vuoden 2012 Euro NCAP -kolaritestistä tulokseksi täydet viisi tähteä.
 

## Lähteet

## Aiheesta muualla
Suomen Psykosynteesiyhdistys

**Suomen Psykosynteesiyhdistys ry - Psykosyntesföreningen i Finland rf** on kaksikielinen (suomi, ruotsi) joulukuussa 2011 perustettu järjestö, jonka tarkoituksena on edistää psykosynteesin tunnettuutta Suomessa. Tämän lisäksi yhdistys edistää psykosynteesin piirissä toimivien ammatinharjoittajien yhteisiä etuja ja psykosynteesin yleisiä toimintaedellytyksiä Suomessa. Yhdistys järjestää koulutusta psykosynteesin perusteista sekä jatkokouluttaa ja kehittää jäsenistöään erilaisten tapahtumien avulla ja kautta.

Yhdistys tekee yhteistyötä paitsi Skandinavian muiden psykosynteesiyhdistysten kanssa, myös Euroopassa ja muualla maailmassa psykosynteesin piirissä toimivien yhdistysten ja koulutustenjärjestäjien kanssa.  

## Aiheesta muualla
* http://www.psykosynteesi.fi/
Gaby Baginsky

**Gaby Baginsky** (oik. Gabriele Baginski;  21. helmikuuta 1954 Salzbergen, Ala-Saksi) on saksalainen kevyen musiikin laulaja. Hänen tyylilajinsa on pääasiassa iskelmää.

## Ura
Gaby Baginsky opiskeli koulun jälkeen musiikkia, koreografiaa ja logopediaa. Ensimmäisen singlensä hän julkaisi vuonna 1970 ja teki läpimurtonsa iskelmälaulajana 1975 kappaleella "Häng die Gitarre nicht an den Nagel". Seurasi liuta menestyskappaleita, kuten  "Diebe kommen am Abend", "Der Rum von Barbados" ja "Marigot Bay". Seuraavan vuosikymmenen alussa Gabinskyn ura alkoi hiipua, kunnes hän teki paluun 1993.

Vuonna 1994 Gaby Baginsky otti osaa Deutsche Schlager-Festspiele -kisaan sävellyksellä  "Verzeih mein Freund" ja saavutti sijan 7. Vuonna 1998 hän voitti samaisen kilpailun kappaleella "Männer versteh'n nur was sie woll'n". Menestyksen myötä Gabinskysta tuli television kevyen musiikin ohjelmien vakiokasvo.

Gaby Baginsky asui pitkään Rheinessa ja muutti sittemmin Bad Bentheimiin.

## Menestyskappaleita
*Er wär’ so gern ein Easy Rider
*Olala – Heute fängt die Party an
*Häng die Gitarre nicht an den Nagel
*Diebe kommen am Abend
*Mein Charly ist klasse
*Der Rum von Barbados
*Marigot Bay
*Diskjockey Napolitano
*Wer hat Dir das Küssen beigebracht
*Roderich
*Wenn Du nicht verheiratet wärst
*Bodyguard
*Es kann mit 40 wie mit 20 sein
*Männer versteh’n nur was sie woll’n
*Heut’ geht die Post ab
*Baila, baila tanz heut Nacht für mich
*Mit 50 ist das Leben eben lang noch nicht vorbei
*Es ist schön, mit dir zu leben
*Heute, morgen, immer und ewig
*Man kann nicht immer nur gewinnen
*Ich könnt nicht leben ohne dich

## Diskografia
*Diebe kommen am Abend (1977)
*Gaby Baginsky (1980)
*Ich muß singen (1987)
*Stimmung ist Trumpf (1988)
*Wahnsinnsgefühl (1990)
*Wer hat Dir das Küssen beigebracht (1994)
*Ich liebe das Leben (1995)
*Typisch… Gaby Baginsky (1996)
*Lieder für Dich (1996)
*Viel Gefühl (1998)
*Mehr von mir (1999)
*Ich habe das Christkind geseh’n  (1999)
*Tagträume (2001)
*Gaby Goes Country (2002)
*Echte Wunder (2003)
*So ist das Leben (2004)
*Auf Wolken schweben (2005)
*Zusammen jung geblieben (2007) 
*Lust am Leben (2008)
*Ich will kein Engel sein (2010)
*Sonne in der Nacht (2012)
*Ich würd das alles wieder tun (2014)

## Lähteet ja viitteet

## Aiheesta muualla
*Viralliset internet-sivut
Mercedes-Benz A-sarja (W169)

**Mercedes-Benz W169** on Mercedes-Benz A-sarjan toinen sukupolvi, jota valmistettiin vuosina 2004–2012. Toisen sukupolven A-sarjan Mercedes-Benz esiteltiin kesäkuussa 2004. Myyntiin se tuli saman vuoden syksyllä. W169 on edeltäjäänsä suurempi, varsinkin pituudeltaan, ja se oli saatavilla sekä kolmi- että viisiovisena. Lang-malli ei ollut enää valikoimissa. Moottorikoot vaihtelevat 1,5 ja 2,0 litran välillä.

Vuoden 2005 Euro NCAP -kolaritestistä W169 sai tulokseksi täydet viisi tähteä.

Mallia oli saatavilla kolmella eri varustelutasolla.

**Classic**:

teräsvanteet ja muovisomisteet

**Elegance**:

kevytmetallivanteet, puusomisteet, nahkasisusta ja sähköikkunat edessä ja takana

**Avantgarde**:

kevytmetallivanteet, nahkasisusta, projektorivalot

Keväällä 2008 Mercedes-Benz esitteli päivitetyn A-sarjan Leipzigin autonäyttelyssä. Uudistuksissa panostettiin ympäristöystävällisyyteen ja hyvään polttoainetalouteen. Ulkoisesti auto muuttui muun muassa uusilla valoumpioilla ja puskureilla. Samoin jäähdyttäjän säleikkö sai uudet muodot. Teknisistä uudistuksista voidaan mainita A150- ja A170-mallien yhteyteen saataville tullut Start/Stop-tekniikka. Myös sisätiloja päivitettiin uusilla verhoilumateriaaleilla sekä uudella keskikonsolilla. 

## Lähteet

## Aiheesta muualla
Washilly Tshibasu

**Kalala Washilly Tshibasu**  (s. 25. helmikuuta 1990 Kinshasa, Zaire) on kongolais-belgialainen jalkapalloilija, joka edustaa Ykkösessä pelaavaa Kokkolan Pallo-Veikkoja. Hänen pelipaikkansa on keskikenttäpelaaja.

Tshibasu pelasi juniorina eri joukkueissa Belgiassa. Hän on edustanut myös Feyenoordin reservijoukkuetta. Kaudeksi 2010–2011 Tshibasu siirtyi Belgian toisen sarjatason Royal Antwerp FC:hen.

Keväällä 2013 Ykkösessä pelannut Oulun Palloseura testasi Tshibasua ja teki hänen kanssaan sopimuksen. Seura purki sopimuksen kuitenkin jo kesäkuussa 2013. Tämän jälkeen Tshibasu siirtyi Kakkosessa pelanneen Kokkolan Pallo-Veikkojen riveihin, jossa hän pelasi syyskuuhun 2014 asti. Kaudeksi 2015 Tshibasu siirtyi Ykköseen nousseen PS Kemi Kingsin riveihin, mutta sopimus purettiin jo elokuussa 2015. Hän palasi sarjatasoa alempana pelanneeseen KPV:hen ja oli loppukaudesta mukana varmistaessa joukkueen lohkovoittoa. Tsibasu on ollut KPV:ssä sen Ykkösen kausina 2016 ja 2017 runkopelaajia. Hänet valittiin mm. kaudella 2016 kesäkuun Ykkösen pelaajaksi.

## Lähteet
Aachener Printen

**Aachener Printen** on pehmeä, melko paksu, saksalainen piparkakku, joita valmistetaan Aachenin kaupungissa Saksassa. Alun perin Aachener Printen makeutettiin hunajalla, mutta makeutukseen on käytetty yli kaksisataa vuotta sokerijuurikassiirappia.

Nimi Aachener Printen on suojattu Euroopan unionin nimisuojajärjestelmässä, joten kaikkien valmistajien tulee olla Aachenissa tai sen lähialueella. 
 
## Historia
Kaiverretuissa muoteissa valmistettuja pikkuleipiä (*[[couques de Dinant]]*) on valmistettu Dinantin kaupungissa Belgiassa yli tuhat vuotta. Kun kuparin pakottamiseen erikoistuneita käsityöläisiä muutti Dinantista Aacheniin 1400-luvulla, he toivat mukanaan reseptin ja perinteen valmistaa pikkuleipiä kuvioiduissa vuoissa. Printeneitä myytiin luostarien apteekeissa, koska joidenkin valmistusaineiden (hunaja, yritit ja mausteet) koettiin edistävän terveyttä.

## Valmistus
Alun perin Aachener Printenit makeutettiin hunajalla, mutta nykyään käytetään sokerijuurikassiirappia. Siirappia alettiin käyttää, kun hunajan saatavuus heikkeni Napoleonin sotien vuoksi 1800-luvun alussa. Uusi makeutustapa säilyi Napoleonin kukistumisen jälkeenkin.

Aachener Printenien valmitukseen käytetään useita mausteita kuten kanelia, anista, neilikkaa, kardemummaa, korianteria, maustepippuria ja inkivääriä. Tarkat tiedot maustesekoituksesta ovat kuitenkin Printen-leipomoiden varjeltu salaisuus. 

Alkuperäisten Aachener Printenien lisäksi on saatavilla Printeneitä manteleilla ja suklaalla tai sokerilla kuorrutettuina.

## Piparkakkumuotit
Alun perin muottien kuva-aiheet olivat uskonnollisia. 1800-luvun alussa yleisiä kuva-aiheita olivat ranskalaiset ja preussilaiset sotilaat. Symbolisesti näin voitiin purra epäsuosituilta hallitsijoilta pää irti, mikä on alueelle tyypillistä ja karnevaalissa toistettavaa huumoria.


PrintenformLambertzSonne17Jht.jpg| Lambertz-leipomon piparimuotti noin 1600-luvulta.
Aachen Printen Angel.jpg| Piparimuotti 1700-luvulta
Aachen Printen 1.jpg|Piparimuotti 1700-luvulta
Printenform Soldat.jpg|Piparimuotti, noin 1850-luvulta
Nobis Printen Aachen Printenmodel.jpg| Leipomo Nobis Printenin piparimuotti 1800-luvun loppupuolelta


## Lähteet

## Aiheesta muualla

* Aachener Printen
Hengen tulet

**Hengen tulet** on suomalaisen black metal -yhtye Hornan yhdeksäs studioalbumi, joka julkaistiin 22. syyskuuta 2015.

## Kappaleet
Kaikki kappaleet kirjoittanut Shatraug sekä sovittanut Horna.

#
#
#
#
#
#
#
#
#
#

## Kokoonpano

### Yhtye
* Shatraug – kitara, taustalaulu
* Infection – bassokitara, kitara, taustalaulu
* Vainaja – rummut
* Spellgoth – laulu
* Hex Inferi – bassokitara

### Tuotanto
* Zetekh – äänittäjä, miksaaja
* T.T. – masteroija
* Pahapasi – kansikuva
* K. Letho – valokuvat, design
* Porta Atra – valokuvat, design

## Arvostelut
* Angry Metal Guy: 
* Kaaoszine: 
* The Metal Observer: 

## Lähteet

## Aiheesta muualla
* 
* 
* Hengen tulet bandcamp.com -sivustolla
Kalkun rautatieasema

**Kalkun rautatieasema** (, vanhan aseman lyh. Kalk ja ratakm 198+674) on rautatieliikennepaikka Tampere–Pori-radalla Kalkun kaupunginosassa Tampereella. Asema avattiin alun perin 1896 nimellä **Pitkäniemi** alueen samannimisen sairaalan mukaisesti. Vuoden 1950 alussa liikennepaikan nimi vaihdettiin Kalkuksi, ja asemalta rakennettiin 1960-luvulla teollisuusraide radan pohjoispuolelle syntyneen kaupunginosan yritysten tarpeisiin.

Kalkku muutettiin miehittämättömäksi seisakkeeksi 1968. Henkilöliikenne loppui 1983 ja lakkautettiin vanhasta paikastaan seuraavana vuonna. Nykyinen Kalkun linjavaihde sijaitsee kilometrin Porin suuntaan. 

## Lähteet
* Jussi Iltanen: *Radan varrella: Suomen rautatieliikennepaikat*. 3. painos. [Helsinki]: Karttakeskus, 2011.  (sidottu). Sivu 118
Pohjoisesplanadi 37

**Pohjoisesplanadi 37** on Helsingissä Pohjoisesplanadin varrella sijaitseva liike- ja toimistotalo. 
Rakennus on osa Museoviraston määrittämää valtakunnallisesti arvokasta rakennettua kulttuuriympäristöä Helsingin keskustassa.

## Historia
Talon historia alkaa vuodesta 1839, jolloin paikalle valmistui kaksikerroksinen empiretyylinen kivirakennus. Talon pohjakerrokseen avattiin näyteikkunat arkkitehti Theodor Höijerin suunnitelman mukaan vuonna 1881. Samalla myös julkisivua muutettiin. Vuosina 1890–1891 taloa korotettiin kahdella kerroksella arkkitehti Konstantin Kiseleffin toimiessa suunnittelijana, ja samanaikaisesti talon pihan puolelle rakennettiin pieni pihasiipi. Myöhemmin 1890-luvulla talon takana olevan umpipihan ympärille rakennettiin pihasiivet Kiseleffin suunnitelmien mukaisesti arkkitehtien Elia Heikelin ja Selim A. Lindqvistin tekemin muutoksin.

1900-luvulla talon pohjakerrokseen valmistui 1910–1911 elokuvateatteri, suunnittelijoina olivat arkkitehdit Knut Wasastjerna ja Gust. Ad. Lindberg. Seuraava suuri muutos tapahtui vuonna 1930, kun taloa korotettiin kolmella konttorikerroksella . Korotuksen yhteydessä uudistettiin alemmat vanhat kerrokset ja asennettiin taloon muun muassa hissit. Suunnittelijana toimi nyt arkkitehtitoimisto Borg, Sirén & Åberg. Sittemmin taloon on tehty vain pienempiä muutoksia lähinnä myymäläkerroksiin.

Rakennuksen sisäpiha peruskorjattiin ja katettiin kaupunkitilaksi 2020-luvulla. Peruskorjauksen suunnitteli JKMM Arkkitehdit. Rungon valmistuksen ja asennuksen suunnitteli Ramboll Finland, lasikatteen ja teräsrakenteen rakensi Teräselementti.

## Tunnustuksia
*Vuonna 2025 rakennuksen sisäpihan peruskorjaus ja kattaminen kaupunkitilaksi palkittiin Vuoden teräsrakenne -palkinnolla.

## Lähteet
Jonas Litonius

**Jonas Litonius** (28. maaliskuuta tai 27. elokuuta 1810 Lieto – 31. toukokuuta 1864 Helsinki) oli suomalainen Helsingissä toiminut verhoilijamestari ja huonekalutehtailija.

Litonius syntyi kirjuri Samuel Litoniukselle (1760–1820) ja suntiontytär Elisabeth Simonintyttärelle (1777–1827) Liedossa. Hänen isänsä oli opiskellut teologiaa Turun akatemiassa. Litonius avioitui vuonna 1847 Lovisa Grahnin (1807–1867) kanssa. Heille syntyi kaksi lasta: Frans Ludvig (1841–1894) ja Oscar Wilhelm Litonius (1848–1851).

Litonius muutti 14-vuotiaana Liedosta Turkuun ja pääsi oltermanni Mårten Wickströmin oppiin. Hän sai kisällinkirjan vuonna 1931 ja siirtyi verhoilijanoppiin ensin Tukholmaan ja sitten Pietariin. Hän oli siten valmis satulasepänkisälli saapuessaan Helsinkiin syksyllä vuonna 1833. Litonius oli aluksi kahden vuoden ajan satulaseppämestari J. Ekmanin palveluksessa Helsingissä, ja sai vuonna 1835 maistraatilta luvan verhoilijamestarin toimeen. Maistraatin konsultoimien satulaseppien ammattikunnan edustajien mielestä verhoilijat eivät olisi tarvinneet omaa ammattikuntaa, mutta maistraatti oli eri mieltä. Litoniuksesta tuli Helsingin ensimmäinen verhoilijamestari, ja hän vannoi porvarivalan vuonna 1836.

Koska Litonius oli Helsingin ainoa verhoilijamestari, hän sai runsaasti tilauksia. Hän menestyi verhoilijana niin hyvin, että saattoi vuonna 1840 perustaa myös huonekalutehtaan. Helsingin ainoa huonekalutehdas Joseph Öhrnbergin tehdas oli lopettanut juuri edellisenä vuonna, joten Litoniuksen tehdas oli ainoa toimija myös puisten huonekalujen valmistuksessa. Kilpailijoiden ilmaannuttuakin Litoniuksen tehdas oli bruttotuotannoltaan selvästi suurin.

15. marraskuuta 1845 Litonius osti Kluuvinlahden rannalta 6205 neliökyynärän kokoisen, osittain kallioperäisen tontin 1063 hopearuplalla. Hinta oli verrattain korkea, sillä sitä nostivat korkea maapohja sekä oma kaivo. Hän alkoi heti rakennuttaa tontille rakennusta, joka valmistui joulukuussa 1847. Talo otettiin käyttöön 3. joulukuuta 1847, muutama tunti Litoniuksen ja tämän puolison Lovisa Grahnin häiden jälkeen. Talo sai myöhemmin nimen Domus Litonii.

Litonius valittiin vuonna 1850 Helsingin kaupunginvanhimpien joukkoon, tehtävään johon kuului kaupunkilaisten edustaminen muun muassa arvovaltaisten vieraiden, kuten keisarin, vieraillessa. Heikentyneen terveydentilansa vuoksi hän luopui huonekalujen valmistamisesta vuonna 1858 ja keskittyi sen jälkeen ainoastaan vaativiin sisustus- ja koristelutöihin. Kun Venäjän keisari Aleksanteri II vieraili Helsingissä avaamassa vuoden 1863 valtiopäivät, huolehti Litonius keisarillisen palatsin, Nikolainkirkon ja valtiopäivätanssiaisten pitopaikkana käytetyn Helsingin uuden rautatieaseman salin koristeluista.

Litonius kuoli vuonna 1864. Hänet on haudattu Hietaniemen vanhalle hautausmaalle.

## Lähteet
Stig Nyström

**Stig Henning Mikael Nyström** (14. heinäkuuta 1924 Helsinki – 15. marraskuuta 2018 Helsinki) oli suomalainen lääkäri ja professori.

Nyströmin vanhemmat olivat johtaja Rudolf Nyström ja Ede Björkman. Nyström tuli ylioppilaaksi 1942, ja sotien aikaan hän palveli varusmiehenä panssarijoukoissa. Nyström valmistui Helsingin yliopistosta filosofian maisteriksi vuonna 1950, lääketieteen lisensiaatiksi 1956, ja lääketieteen ja kirurgian tohtoriksi hän väitteli 1960. Samana vuonna hän avioitui sairaanhoitaja Maire Sauna-ahon kanssa.

Nyström erikoistui neurokirurgiaan 1962 ja jatkoi opintojaan Harvardin yliopistossa 1963–1965. Hän hoiti Oulun yliopiston neurokirurgian professuuria vuosina 1976–1989. Hän tutki aivokasvaimia ja epilepsiakirurgiaa. Hän esiintyi myös taidemaalarina ja piti noin 40 taidenäyttelyä.

## Julkaisuja
* 1960 – *Pathological changes in blood vessels of human glioblastoma multiforme: Comparative studies using plastic casting, angiography, light microscopy and electron microscopy, and with reference to some other brain tumours* (väitöskirja)
* 1965 – *A study on supratentorial meningiomas, with special reference to gross and fine structure*
* 1973 – *Psychodynamics in subarachnoid hemorrhage: A study based on 1,183 patients*
* 1973 – *Basic studies on neurosurgical target tissues with special reference to microsurgical aspects*
* 1988 – *Neurokirurgia*
* 1999 – *Taidetta vuosilta 1929–1999*
* 2003 – *Tuokiokuvia sotavuosilta 1942–1944*
* 2006 – *Op-taiteesta*
* 2014 – *Vuoristoradalla vuosituhannen vaihdosta kohti: Stig Nyströmin lääkärivuodet*

## Lähteet

## Kirjallisuutta
*''Kuka kukin on 1978'', s. 662. Helsinki, Otava 1978. 

## Aiheesta muualla
*Stig Nyströmin muistokirjoitus ''Helsingin Sanomissa''.
Congratulations (Cliff Richardin kappale)

**Congratulations** on Cliff Richardin esittämä kappale, joka edusti Britanniaa vuoden 1968 Eurovision laulukilpailussa. Bill Martinin ja Phil Coulterin sävellys sijoittui 28 pisteellä kilpailun toiseksi. Lisäksi se myi maailmanlaajuisesti miljoonia kappaleita, nousten esimerkiksi Britannian listaykköseksi. Richard levytti kappaleen myös ranskaksi, saksaksi ja espanjaksi. Lisäksi kappaleesta tehtiin maailmalla 30 erilaista cover-versiota.

Kappaleessa soittaa bassoa myöhemmin Led Zeppelin -yhtyeessä vaikuttanut John Paul Jones.

Esa Simonen levytti kappaleesta Juha Vainion sanoittaman suomenkielisen version *Mua onnitelkaa*.

## Listasijoitukset

## Lähteet
Henning Harnisch

**Henning Jan Harnisch** (s. 15. huhtikuuta 1968 Marburg, Länsi-Saksa) on saksalainen kilpauransa päättänyt koripalloilija ja Euroopan mestari. Laiturina pelannut Harnisch edusti urallaan saksalaisia Gießen 46ersia, Bayer Giants Leverkusenia ja ALBA Berliniä.

Saksan koripallomaajoukkueessa Harnisch voitti Euroopan mestaruuden Saksassa 1993. Hän pelasi jo Länsi-Saksan joukkueessa vuoden 1987 EM-kilpailuissa ja edusti jälleenyhdistynyttä Saksaa EM-kilpailuissa vuoden 1993 lisäksi vuonna 1997. Vuonna 1994 Harnisch edusti Saksaa MM-kilpailuissa ja vuonna 1992 Barcelonan olympiaturnauksessa, missä Saksa sijoittui seitsemänneksi.

## Lähteet
* Henning Harnisch Bio, Stats and Results  Olympics at Sports-Reference.com 
* Profiili archive.fiba.com 

### Viitteet
Limingan Kiekko

**Limingan Kiekko** (*LiKi*) on suomalainen urheiluseura. Seuran toiminta tapahtuu lähinnä Limingan alueella, Pohjois-Pohjanmaalla. Se on perustettu vuonna 1982, ja sen päälajeina ovat jääkiekko ja jalkapallo. Aktiivia nuorison urheilukasvatusta tekevä seura on Nuori Suomi -tunnuksella merkitty, rekisteröity yhdistys.

## Tunnettuja pelaajia
### Kasvatit pääsarjatasolla
*Eetu Apila
*Matti Härmä
*Aino Kaijankoski
*Tomi Pekkala
*Camilla Reinikainen
*Eevi Siermala
*Antti Ylönen

### Muut miesten joukkueessa pelanneet ammattilaiskiekkoilijat
* Olli Julkunen
* Antti Kangas
* Jani Tuppurainen

## Lähteet
*http://www.limingankiekko.net
*http://limingankiekko.net/seura/16166/limingan-kiekko-ry 

### Viitteet
Lars Nyström (professori)

**Lars Henrik Edvard Nyström** (s. 16. tammikuuta 1942 Helsinki) on suomalainen tekniikan tutkija ja professori emeritus. 

Nyström toimi Lappeenrannan teknillisen korkeakoulun prosessitekniikan professorina vuodesta 1982 vuoteen 2004. Hän tutki sementtiuunien dynamiikkaa ja tietokoneohjausta, prosessisimulointia ja siihen liittyviä tietokonemenetelmiä ja myös jauhatuksen optimointia.

Lars Nyströmin puoliso vuodesta 1969 oli professori Marianne Nyström (1943–2024).

## Lähteet
Lay Zhang

**Zhang Yixing** (yksinkertaistettu kiina: 张艺兴; perinteinen kiina: 張藝興) (s. 7. lokakuuta 1991) on kiinalainen näyttelijä ja laulaja, joka tunnetaan paremmin nimellä **Lay**. Hän tuli tunnetuksi osallistuttuaan vuonna 2005 televisio-ohjelmaan *Star Academy*. Hänet kirjattiin EXO-ryhmän jäseneksi tammikuussa 2012. Syyskuussa 2015 hän julkaisi omaelämäkerran, nimeltään *Standing Firm At 24*.

## Diskografia

### Albumit
* *Lose Control* (2016)
* *LAY 02 SHEEP* (2017)
* *Winter Special Gift* (2017)

### Singlet
* *Monodrama* (2016)
* *what U need?* (2016)
* *Lose Control* (2016)
* *I Need U* (2017)
* *Sheep* (2017)
* *Goodbye Christmas* (2017)

## Filmografia
### Elokuvat

### TV

### Web

## Lähteet

## Aiheesta muualla

* Lay virallinen nettisivu (englanniksi) 

*
Kiss Me Once Tour

**Kiss Me Once Tour** on australialaisen laulaja Kylie Minoguen neljästoista konserttikiertue. Kiertue markkinoi hänen *[[Kiss Me Once]]* -albumiaan ja alkoi 24. syyskuuta 2014 Liverpoolissa Englannissa.

## Soittolista
**Act 1: Sex Is Better**
# "Breathe" (Intro)
# "Les Sex"
# "In My Arms"
# "Timebomb"
# "Wow"
**Act 2: Secret Kiss**
# "Bauhaus Disco" (Dance Interlude)
# "Step Back in Time"
# "Spinning Around"
# "Your Disco Needs You"
# "On a Night Like This"
# "Slow"
**Act 3: Dizzy Kiss**
# "Chasing Ghosts" (Video Interlude)
# Medley : "Enjoy Yourself" (Intro) / "Hand on Your Heart" / "Never Too Late" / "Got to Be Certain" / "I Should Be So Lucky"
**Act 4: Lick Kiss**
# "Skirt" (Video Interlude)
# "Need You Tonight" (INXS-cover)
# "Sexercize"
# "Nu-di-ty" (Dance Interlude)
# "Can't Get You Out of My Head"
# "Kids"
**Act 5: French Kiss**
# "Beautiful"
# "Kiss Me Once"
# "Get Outta My Way"
# "Love at First Sight"
# "The Loco-Motion"
# "All the Lovers"
**Encore**
# "Into the Blue"

## Kiertueaikataulu

## Lähteet

## Aiheesta muualla

* Kylie Minoguen virallinen sivusto
Antiokian koulukunta

**Antiokian koulukunta** oli itämaisen kirkon oppisuunta, joka syntyi 200-luvulla ja jonka keskus oli Syyrian Antiokia. Sen vastustajana oli aleksandrialainen koulukunta. Antiokialainen koulukunta antoi enemmän arvoa historiallisille kuin dogmaattisille näkökohdille ja korosti Kristuksen inhimillisyyttä ja kristinuskon eettisiä ajatuksia. Vanhemman antiokialaisen koulukunnan perustaja oli Lukianos Samosatalainen (k. 311). Nuoremman koulukunnan vaikuttajiin kuului Johannes Khrysostomos (k. 407).

## Lähteet
Pija Lindenbaum

**Pija Lindenbaum** (s. 27. huhtikuuta 1955 Sundsvall) on ruotsalainen lastenkirjailija ja kuvittaja. Hänelle on myönnetty August-palkinto (2000) ja Astrid Lindgren -palkinto (2008).

Lindenbaum valmistui Tukholman Konstfackista vuonna 1979.

## Suomennetut teokset
* 
* 
* 
* 
* 

; Henna-sarja
* 
* 
* 
* 

## Lähteet
FNFL Sénégalais

**FNFL Sénégalais** (runkonumero DE-106, T22 ja F702) oli Vapaan Ranskan laivaston Algérien-luokan torpedovene toisessa maailmansodassa.

## Valmistus

Yhdysvaltain laivasto tilasi aluksen Wilmingtonista Delawaresta Dravo Corporationilta nimellä *USS Corbesier* ja runkonumerolla DE-106. Köli laskettiin 24. huhtikuuta 1943. Alus laskettiin vesille 11. marraskuuta ja luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä *Sénégalais*. Alus otettiin palvelukseen 2. tammikuuta 1944.

## Palvelus
Alus siirrettiin pysyvästi Ranskalle MDAP-ohjelmassa 21. huhtikuuta 1952.

Alus luokiteltiin 1952 fregatiksi, jolloin se sai Naton mukaisen runkonumeron F-702. Se nimettiin elokuussa 1962 uudelleen *Yseriksi*. Se myytiin 1965 romutettavaksi Walter Ritscherille Hampuriin.

## Lähteet
*
*

### Viitteet
Ebbe

**Ebbe** on skandinaavinen miehen etunimi, jonka nais­puolinen vastine on Ebba. Molemmat nimet ovat syntyneet joko lyhentyminä germaanisesta nimestä *[[Eberhard]]* tai muista *Eber*-alkuisista nimistä, tai toisen selityksen mukaan ne ovat muunnoksia tanska­laisesta nimestä *Esbern* tai *Asbern*, jonka alku­osa viittaa aasa-jumaliin ja loppuosa tarkoittaa karhua.

Ruotsissa nimi Ebbe oli vuonna 2020 kaikkiaan 4273 miehellä. Sitä vastoin Suomessa nimi on jäänyt varsin harvinaiseksi, ja se on vuoden 2019 loppuun mennessä annettu vain noin 100 henkilölle.

## Tunnettuja Ebbe-nimisiä

* Ebbe Gustaf Bring (1814–1884), ruotsalainen piispa
* Ebbe Grims-land (1915–2015), ruotsalainen säveltäjä, alttoviulisti ja mandolinisti
* Ebbe Linde (1897–1991), ruotsalainen runoilija, kääntäjä ja teatterikriitikko
* Ebbe Lundgaard (1944–2009), tanskalainen poliitikko ja ministeri
* Ebbe Parsner (1922–2013), tanskalainen soutaja
* Ebbe Sand (s. 1972), tanskalainen jalkapalloilija
* Ebbe Schwartz (1901–1964), tanskalainen jalkapallovaikuttaja
* Ebbe Schön (1929–2022), ruotsalainen etnologi ja kirjailija
* Ebbe Skovdahl (1945–2020), tanskalainen jalkapalloilija ja valmentaja
* Ebbe Sommar (s. 1928), suomalainen yritysjohtaja ja vuorineuvos

## Ebbe sukunimenä
* Axel Ebbe (1868–1941), ruotsalainen kuvanveistäjä ja runoilija

## Lähteet
King’s Quest (videopeli)

**King’s Quest** on Sierra On-Linen seikkailupeli, joka julkaistiin vuonna  IBM PCjr -tietokoneelle. Peli uudelleenjulkaistiin vuonna 1987 nimellä **King’s Quest: Quest for the Crown**. Peli on ensimmäinen *[[King’s Quest]]* -sarjassa. 

Tarina ja pelin kulku on Roberta Williamsin käsialaa Sierra On-Line -peliyhtiössä. Williams oli pääsuunnittelija pelisarjassa yhdeksänteen osaan asti, *[[King’s Quest: Mask of Eternity]]* (1998). Vuonna 1990 pelistä julkaistiin uudistettu versio nimellä **Roberta Williams’ King’s Quest I: Quest for the Crown**.

## Tarina
Kuningaskunta Daventry on kärsinyt harmeista, kun heidän taikakalujaan on varastettu: taikapeili, taikakilpi ja taikakirstu. Kuningas Edward lähettää rohkeimman ritarinsa, Sir Grahamin, etsimään näitä esineitä. Jos hän onnistuu etsinnöissään, hänestä tulee kuningaskunnan uusi kuningas.

## Uudelleenjulkaisut
Vuonna 1987 *King’s Questista* tehtiin DOS-yhteensopiva EGA-versio. Vuonna 1990 pelistä tehtiin uusi versio, niin sanottu ”Enhanced version”. Tässä käytettiin Sierra Creative Interpreter -pelimoottoria (SCI), samaa pelimoottoria, jota käytettiin pelissä *[[King’s Quest IV]]*. Vaikka tässä pelissä oli vielä vain 16 väriä, oli siinä tuki äänikortille.

## Lähteet

## Aiheesta muualla
* 
* The History of ''KQ1''
* AGDI Remake
* Original Soundtrack
Blue Gender

**Blue Gender** (tai **Buru Jenda**, ) on japanilainen Ryōsuke Takahashin luoma 26–osainen animesarja, josta on myös tehty anime-elokuva. Japanissa sarjan oikeudet on alkuperäisellä kehittäjästudiolla AIC:llä ja Yhdysvalloissa sen oikeudet omistaa FUNimation.

*Blue Gender: The Warrior* -elokuva sisältää paljon sarjasta lainattuja kohtauksia. Suurin ero elokuvan ja sarjan välillä ilmenee tarinan lopussa.

## Juoni
2010–luvulla *Yuji Kaido* todetaan kuolemansairaaksi, mutta koska lääketiede ei ymmärrä kyseistä sairautta tarjotaan hänelle ratkaisuksi lyhytaikaista syväjäädytystä. Yuji herätetään 2030–luvulla, jolloin Maasta on tullut ihmisten ja *Blue*-nimisten mutanttien taistelukenttä. Bluet ovat ajaneet ihmiskunnan rippeet karkuun maankamaralta avaruusasemalle nimeltä Toinen Maa (*Second Earth*). Yujin ja Toisesta Maasta kootun ryhmän tavoite on päästä takaisin avaruusasemalle ja auttaa taistelussa Blue-mutantteja vastaan.

## Äänirooleissa
### Japaninkielinen

### Englanninkielinen

## Aiheesta muualla
* Blue Gender Anime News Network -sivustolla 
* Blue Gender Wikia 
*
*
Xabier Etxeita

**Xabier Etxeita Gorritxategi** (s. 31. lokakuuta 1987 Zornotza, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskuspuolustaja.

## Seurajoukkueura
Baskisyntyinen Etxeita liittyi Athletic Bilbaon reservijoukkueeseen vuonna 2006. Ensimmäiset ottelunsa seuran edustusjoukkueessa hän pelasi kaudella 2008–2009, joista ensimmäinen oli 16. marraskuuta 2008 naapuriseura Osasunaa vastaan.

16. heinäkuuta 2010 vähäisen peliajan johdosta, Etxeita siirtyi Elcheen. Hän onnistui uudessa seurassaan vakiinnuttamaan paikkansa avauskokoonpanossa nopeasti. 4. kesäkuuta 2013 kauden viimeisen ottelun jälkeen valencialaisseura onnistui nousemaan maan pääsarjaan yli 20 vuoden tauon jälkeen. Hän teki kauden aikana pelaamissaan 40 sarjaottelussa yhteensä neljä maalia.

Kesällä 2013 Etxeita palasi takaisin Athletic Bilbaoon ilmaisella siirrolla. Hän pelasi kuitenkin ensimmäisen ottelunsa kaudella vasta 7. huhtikuuta 2014 Levantea vastaan.

Hän teki ensimmäisen maalinsa bilbaolaisseurassa 25. lokakuuta 2014 ottelussa Almeríaa vastaan.

## Maajoukkueura
Etxeita teki ensiesiintymisensä Espanjan maajoukkueessa 12. lokakuuta 2015 pelatussa vuoden 2016 EM-karsintaottelussa Ukrainaa vastaan.

## Lähteet

## Aiheesta muualla
* Xabier Etxeitan tilastot BDFutbol-sivustolla 
* Xabier Etxeitan tilastot Soccerway-sivustolla
Lyijy(IV)kloridi

**Lyijy(IV)kloridi** eli **lyijytetrakloridi** (PbCl4) on lyijyn ja kloorin muodostama epäorgaaninen molekyyliyhdiste. Se on suhteellisen epästabiili ja sillä on vähäistä käyttöä orgaanisen kemian synteeseissä.

## Ominaisuudet
Lyijy(IV)kloridi on huoneenlämpötilassa väriltään vaaleankeltaista nestettä. Yhdiste hajaantuu veden vaikutuksesta muodostaen klooria ja vetykloridia, minkä vuoksi se savuaa kosteassa ilmassa. Kuumennettaessa se alkaa hajota lyijy(II)kloridiksi ja klooriksi yli 50 °C:n lämpötilassa ja reaktio voi tapahtua räjähdysmäisesti. Lyijy(IV)kloridi ei liukene rikkihappoon, mutta liukenee väkevään vetykloridiliuokseen muodostaen kompleksisia heksakloroplumbaatti(IV)ioneja ([PbCl6]2-]. Yhdiste muodostaa näitä ioneja reagoidessaan myös muiden kloridien kanssa. Yhdiste on vahva hapetin. Dikloorioksidin kanssa aine reagoi muodostaen lyijyoksodikloridia, joka muistuttaa rakenteeltaan fosgeenia.

## Valmistus ja käyttö
Lyijy(IV)kloridia valmistetaan johtamalla klooria lyijy(II)kloridin vesisuspensioon. Reaktioseokseen lisätään ammoniumkloridia, jolloin saostuu ammoniumheksakloroplumbaattia keltaisena kiteisenä aineena ((NH4)2[PbCl6]). Tämä yhdiste reagoi kylmän väkevän rikkihapon kanssa muodostaen ensin heksaklorolyijyhappoa, joka hajoaa lyijy(IV)kloridiksi ja vetykloridiksi. Yhdistettä muodostuu myös väkevän vetykloridin reagoidessa lyijydioksidin kanssa.
:PbCl2 + Cl2 → PbCl4
:PbCl4 + 2 NH4Cl → (NH4)2[PbCl6]
:(NH4)2[PbCl6] + H2SO4 → H2PbCl6 + (NH4)2SO4
:H2PbCl6 → PbCl4 + HCl

Lyijy(IV)kloridia voidaan käyttää niin kutsutussa Criegeen glykolinhajotusreaktiossa.

## Lähteet
Deidamia

**Deidamia** (HWV 42) on Georg Friedrich Händelin viimeiseksi jäänyt ooppera. Kolminäytöksisen teoksen italiankielisen libreton on tehnyt Paolo Antonio Rolli.

Se sai kantaesityksensä 10. tammikuuta 1741 Lontoon Lincoln’s Inn Fields Theatressa. Kantaesityksen jälkeen ooppera esitettiin Lontoossa vain kahdesti. *Deidamia* jäi Händelin viimeiseksi oopperaksi ja hän keskittyi sen jälkeen oratorioihin.

Vasta 1950-luvulla ooppera löydettiin uudelleen ja se on tuotettu näyttämölle joitakin kertoja. Itäsaksalainen Hallen teatteri toteutti sen 1977 Wolfgang Kerstenin ohjaamana, kapellimestarina Thomas Sanderling. Esitys nähtiin vierailunäytäntönä myös Suomen Kansallisoopperassa syksyllä 1977. Vuonna 2012 *Deidamian* toteutti De Nederlandse Opera Amsterdamissa David Aldenin ohjaamana. Teos on myös levytetty.

## Juoni
Oopperan tapahtumat sijoittuvat antiikin Kreikkaan. Skyroksen kuningas Lykomedes kuulee kreikkalaisten liittoutuneen Troijaa vastaan, ja lähetystö vaatii Skyrosta liitymään mukaan. Oraakkelin mukaan Troijan valtaus ei onnistuisi ilman Akhilleusta, joka kuitenkin saisi surmansa valtauksessa. Akhilleus piileskelee Skyroksella, eikä Lykomedes haluaisi paljastaa tätä. Akhilleuksen rakastettu Deidameia (lat. Deidamia) yrittää myös suojella tätä, mutta viekas Odysseus paljastaa Akhilleuksen. Akhilleus haluaa lähteä valtaukseen, koska hänen mukaansa kohtaloaan ei voi paeta.

## Lähteet

## Aiheesta muualla
*Oopperan libretto (pdf)
Space Quest 1

**Space Quest: Chapter I – The Sarien Encounter** (lyhyemmin **Space Quest I**) on Sierra On-Linen julkaisema seikkailupeli.
Peli on julkaistu lokakuussa vuonna 1986. Tämä on *[[Space Quest]]* -sarjan ensimmäinen peli jota myytiin yli 100&thinsp;000 kappaletta.

Space Quest oli Sierran ohjelmoijien Scott Murphyn ja Mark Crowen tuotosta. He olivat aiemmin työskennelleet muiden pelien parissa, mutta eivät vielä olleet suunnitelleet omia pelejä.

## Juoni
Alkuperäisessä pelissä pelihahmolla ei ollut nimeä, mutta pelin alussa pelaajaa pyydettiin kirjoittamaan nimensä. Myöhemmissä peleissä Roger Wilco oli pelihahmon nimenä. Nimi on väännös englanninkielisen radioviestinnän sanoista "Roger, Will Comply"*.*

Roger on siivousryhmän jäsen avaruusalus *Arcada*lla, missä on kokeellinen voimanlähde, jota kutsutaan Tähtigeneraattoriksi. Roger herää päiväunilta siivouskomerosta huomatakseen aluksen olevan pahojen Sarienien miehittämä. Kuolleen miehistön jäsenen taskusta löytämällään avainkortilla hän pääsee sukkulalla pakoon Arcdasta.

Sukkulalennon ja hätälaskun jälkeen Roger löytää itsensä aavikkoiselta planeetta Keronalta. Selvittyään aavikolta ja robottihämähäkistä, hänen täytyy tappaa Orat-niminen hirviömäinen olento. Tehtävän suorituksen jälkeen hän näyttää Oratin jäänteet muukalaiselle ja palkintona hän saa skimmerin, pienen lentoaluksen joka leijuu maan päällä.

Muukalainen kertoo Rogerille pienestä kaupungista johon hänen täytyy matkustaa päästäkseen pois planeetalta. Skimmerillä Roger matkustaa kivikkoisen aavikon yli varoen yhteentörmäyksiä Ulence Flats -nimiseen kaupunkiin. Siellä hän menee paikalliseen baariin, pelaa peliautomaatilla voittaakseen tarpeeksi rahaa jotta saa ostettua avaruusaluksen ja ohjausrobotin.

Baarissa hän kuulee asiakkaalta Sarienien avaruusaluksen, Deltaurin, koordinaatit ja lentää sinne. Rakettirepulla hän lentää vihollisalukseen ja menee sisään ilmalukosta. Selvittyään haasteista aluksen sisällä ja käynnistettyään Tähtigeneraattorin itsetuhomekanismin hän pakenee aluksesta juuri ennen räjähdystä.

Pelin lopussa Roger saa kiitokseksi Kultaisen Mopin planeetta Xenonin asukkailta. 

## Lähteet

## Aiheesta muualla
*
Richard Ford

**Richard Ford** (s. 16. helmikuuta 1944 Jackson, Mississippi) on yhdysvaltalainen kirjailija.

Vuonna 1996 Fordille myönnettiin Pulitzerin kaunokirjallisuuspalkinto ja PEN/Faulkner-palkinto teoksesta *Itsenäisyyspäivä*. Vuonna 2013 hän sai ranskalaisen Prix Fémina Étranger -kirjallisuuspalkinnon teoksestaan *Canada*.

## Suomennetut teokset
* 
* 
* 
* 
* 
* 

## Lähteet
Thomas Sanderling

**Thomas Sanderling** (s. 2. lokakuuta 1942 Novosibirsk, Neuvostoliitto) on saksalainen kapellimestari, joka tunnetaan erityisesti Dmitri Šostakovitšin ja muun venäläisen ohjelmiston tulkinnoistaan. Niitä hän on levyttänyt myös Helsingin kaupunginorkesterin kanssa.

Sanderling syntyi Neuvostoliitossa, jossa hänen kapellimestari-isänsä Kurt Sanderling oli maanpaossa. Thomas Sanderling opiskeli viulunsoittoa Pietarin konservatoriossa. Vuonna 1960 hän aloitti kapellimestariopinnot Hanns Eisler -musiikkikorkeakoulussa Itä-Saksan Berliinissä. Vuonna 1962 hän voitti sikäläisen kapellimestarikilpailun, teki ensiesiintymisensä orkesterin edessä ja jatkoi opintoja Hans Swarowskyn johdolla, joka oli työskennellyt Herbert von Karajanin ja Leonard Bernsteinin alaisuudessa.  

Thomas Sanderling aloitti kapellimestariuransa Itä-Saksan Sondershausenissa ja Reichenbachissa, kunnes hänet nimitettiin musiikilliseksi johtajaksi Halleen 1966. Siellä hän tutustui laajasti sekä konsertti- että oopperaohjelmistoon. Vuonna 1978 hän debytoi Wienin valtionoopperassa ja pian myös Baijerin valtionoopperassa, minkä jälkeen hän sai vierailevan kapellimestarin paikan Deutsche Staatsoperissa Berliinissä.

Sanderling muutti Länsi-Saksaan vuonna 1983 ja toimi 1984–1986 Amsterdamin filharmonisen orkesterin pääkapellimestarina ja taiteellisena neuvonantajana.

Thomas Sanderling on nykyisin yksi tärkeimmistä venäläisen ohjelmiston esittäjistä. Hänen perheensä oli Moskovassa säveltäjä Dmitri Šostakovitšin perhetuttavia.  Kuultuaan Thomas Sanderlingin ensikonsertin Moskovassa Šostakovitš pyysi tätä johtamaan 13. ja 14. sinfonioidensa Saksan-kantaesitykset. Pian Sanderling teki ensimmäisen CD-levytyksen Šostakovitšin *Michelangelo-sarjasta*. Sanderlingin Deutsche Grammophonille tekemät levytykset Šostakovitšin laulusarjoista orkesterille saivat brittiläisen The Gramophone -lehden Editor's Choice -tunnustuksen. 

Toukokuussa 2013 Sanderling johti Mannheimissa maailman kantaesityksen puolalaissukuisen neuvostoliittolaisen Mieczysław Weinbergin Dostojevskin romaanin pohjalta säveltämästä oopperasta *Der Idiot*.  Vuonna hän johti Helsingin kaupunginorkesterin levytyksen (Ondine ODE 1235-2) Šostakovitšin orkesterilauluista, solistina kanadalainen baritoni Gerald Finley.

## Lähteet
Anni Huhtala

**Anni Huhtala** (s. 1963) on suomalainen taloustieteilijä. Hän toimi Valtion taloudellisen tutkimuskeskuksen (VATT) ylijohtajana vuosina 2015–2020.

## Koulutus ja työura
Huhtala on filosofian tohtori (PhD) ja Aalto-yliopiston ympäristö- ja luonnonvarataloustieteen dosentti. Tohtoriksi hän väitteli Kalifornian yliopistossa Berkeleyssä vuonna 1994. Hänen väitöskirjansa tarkasteli kierrätyksen ympäristötaloudellisia vaikutuksia. Valtiotieteiden maisteriksi kansantaloustieteestä hän valmistui Helsingin yliopistosta vuonna 1989.

Tutkimuksessaan Anni Huhtala on keskittynyt julkiseen talouteen sekä kehittänyt ja soveltanut ympäristöhyötyjen ja -haittojen taloudellisen arvottamisen menetelmiä. Hän on arvioinut tutkimuksessaan ympäristöpolitiikkaa ja sen ohjauskeinoja sekä osallistunut ympäristötilinpidon ja hyvinvoinnin mittaamisen kansainväliseen kehittämistyöhön.

Huhtala on työskennellyt VATT:ssa vuodesta 2011 lähtien. Ennen nimitystään ylijohtajaksi hän toimi VATT:n tutkimusjohtajana. Vuosina 2002-2011 hän toimi MTT:n (Maa- ja elintarviketalouden tutkimuskeskus, nyk. Luonnonvarakeskus) ensimmäisenä ympäristötaloustieteen professorina.

Vuosina 1998-2002 Huhtala johti ympäristötaloustieteen tutkimusyksikköä Ruotsin valtion taloudellisessa tutkimuslaitoksessa (Konjunkturinstitutet). Vuosina 1994-1998 hän toimi Lapin yliopiston taloustieteen professorina sekä Suomen Akatemian nuorempana tutkijana Metsäntutkimuslaitoksessa.

Ympäristöä ja luonnonvaroja käsittelevässä taloustieteessä Huhtala pidetetään kansainvälisesti arvostettuna ja yhtenä alansa tunnetuimmista suomalaista. Hänellä on lukuisia kansainvälisiä luottamustehtäviä taloustieteen järjestöissä ja muissa yhteisöissä. Hän tekee edelleen aktiivista tutkimustyötä ja on aktiivinen keskustelija taloustieteen tutkijoiden keskuudessa. Ansioistaan hänet kutsuttiin Suomen Tiedeseuran (Finska Vetenskaps-Societen) jäseneksi 22.12.2015.

Huhtala on Suomen Tiedeseuran jäsen.

## Lähteet

## Aiheesta muualla
* Huhtalan julkaisut VATT:n sivulla
* Huhtalan CV 
* VATT:n ylijohtaja Anni Huhtala. Ajantasa, Yle Radio Suomi, 23.8.2015. 
* Huhtalan tutkimukset IDEASissa
Teija Rekola

**Teija Rekola** (ent. **Niemi**) on suomalainen kirjailija. Hän on julkaissut lasten- ja nuortenkirjoja vuodesta 1987. Rekola on ollut myös mukana televisio- ja teatterituotannoissa ja toiminut WSOY:n mainostoimittajana ja kirjakerholehden toimittajana.

Rekolan esikoisteos *Pulu Arnold* ilmestyi vuonna 1987. Se on lastenkirja, jonka on kuvittanut Jukka Lemmetty. Vuonna 1989 ilmestyi *Pulu Arnold ja juksautuspulveri*, minkä jälkeen Rekola julkaisi kolme nuortenromaania. Niistä ensimmäinen, *Rocktähtirock* (1990), oli Topelius-palkintoehdokas. Vuonna 1991 ilmestyivät nuortenkirja *Steissi* ja aikuisten novellikokoelma *Striptease*. Rekolan kolmas nuortenkirja *Bileet* (1992) sai Pirkanmaan Plättä -palkinnon vuonna 1993. Hänen lastenkirjansa *Eetu ja nokkelat neropatit* oli Anni Polva -palkintoehdokkaana vuonna 2015.

Rekola asuu Helsingissä.

## Teokset
;Nuortenkirjat
* 
* 
* 

;Lastenkirjat
* 
* 
* 
* 
* 
* 
* 
* 

;Muut
* 

## Lähteet
Lainsuojattomat

**Lainsuojattomat** (*The Long Riders*) on Walter Hillin ohjaama yhdysvaltalainen lännenelokuva vuodelta 1980. Musiikin siihen on säveltänyt Ry Cooder, joka sai vuonna 1980 Los Angeles Film Critics Associationin palkinnon parhaasta elokuvamusiikista. Elokuva esitettiin kilpailusarjassa samana vuonna Cannesin elokuvajuhlilla.

Elokuva on yksi monista elokuvista, jotka ovat saaneet aiheensa Jesse Jamesista.

## Näyttelijät

Hill valitsi rooliveljeksiksi näyttelijöitä, jotka olivat todellisuudessakin veljeksiä:

*Keachin veljekset: Jesse James (James Keach) ja Frank James (Stacy Keach)
*Carradinet: Cole Younger (David Carradine), Jim Younger (Keith Carradine) ja Bob Younger (Robert Carradine)
*Quaidit: Ed Miller (Dennis Quaid) ja Clell Miller (Randy Quaid)
*Guestit: Charley Ford (Christopher Guest) ja Robert Ford (Nicholas Guest)

Nimeltä mainitsemattomana mukana on myös Robert Carradinen tytär Ever Carradine, joka on David ja Keith Carradinen veljentytär. Lisäksi James Keachin poika Kalen Keach, näyttelee Jesse Jamesin poikaa Jesse E. Jamesia. Savannah Smith Boucher näyttelee Zeetä eli Jesse Jamesin vaimoa Zerelda Mimmsiä.

## Musiikki
Elokuvan musiikin on säveltänyt, sovittanut ja sen esittää Ry Cooder. Osa kappaleista on julkaistu levynä *[[The Long Riders (albumi)|The Long Riders]]*. Se oli Cooderin ensimmäinen Hillille säveltämistä elokuvamusiikeista.

## Vastaanotto
Kymmenestä suomalaisesta ensi-iltakriitikosta kolme antoi *Lainsuojattomille* kolme tähteä, kolme arvostelijaa kaksi tähteä ja kaksi yhden tähden, keskiarvona 1,89 tähteä neljästä.
## Lähteet

## Aiheesta muualla
* The Long Riders, TCMDb 
* Koller, Michael. "The Long Riders and Wild Bill", *Sense of Cinema*. 
* Film review. DVD Times.
FNFL Tunisien

**FNFL Tunisien** (runkonumero DE-108, T-23 ja F706) oli Vapaan Ranskan laivaston Algérien-luokan torpedovene toisessa maailmansodassa.

## Valmistus

Yhdysvaltain laivasto tilasi aluksen Wilmingtonista Delawaresta Dravo Corporationilta nimellä *USS Crosley* ja runkonumerolla DE-108. Köli laskettiin 23. kesäkuuta 1943. Alus laskettiin vesille 17. joulukuuta ja luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä *Tunisien*. Alus otettiin palvelukseen 11. helmikuuta 1944.

## Palvelus
Alus palautettiin sodan jälkeen Yhdysvaltain laivastolle, joka siirsi sen pysyvästi Ranskalle MDAP-ohjelmassa 21. huhtikuuta 1952.

Alus luokiteltiin 1952 fregatiksi, jolloin se sai Naton mukaisen runkonumeron F706. Alus palautettiin toukokuussa 1964 Yhdysvaltain laivastolle.

## Lähteet
*
*

### Viitteet
EMC Corporation

**EMC Corporation** (tyyliteltynä **EMC²**) oli yhdysvaltalainen tietotekniikkayritys, joka tuottaa muun muassa datavarasto-, tietoturvallisuus- ja pilvipalveluja. Yrityksen pääkonttori on Massachusettsissa. 

## Historia

Yhtiö osti Data General -yrityksen vuonna 2002.

EMC ilmoitti vuonna 2003 ostavansa VMWaren 635 miljoonan dollarin hinnalla.

Dell ilmoitti lokakuussa 2015 ostavansa EMC:n noin 67 miljardilla dollarin hinnalla.

## Lähteet
Like Father, Son and Holy Spirit

**Like Father, Son and Holy Spirit** on vuonna 1993 ilmestynyt suomalaisen Dead City Klowns -yhtyeen toinen albumi. Kappaleet *Sweet Insanity* ja *Something Will Happen* julkaistiin myöhemmin uusina versioina vuoden 2014 *[[Sweet Insanity]]* EP:llä.

## Muusikot
*Jay Jay Jäntti – laulu
*Jessie Kangas – kitara
*J. Lepistö – kitara
*Vemppu – basso
*Pete – rummut

## Kappaleet
#
#
#
#
#
#
#
#
#
#
#
#
#

## Lähteet
*Dead City Klowns ‎– Like Father, Son & Holy Spirit Discogs.

### Viitteet
Tôn Đức Thắng

**Tôn Đức Thắng** (19. elokuuta 1888 – 30. maaliskuuta 1980) oli Pohjois-Vietnamin presidentti vuosina 1969–1976 ja sen jälkeen yhdistyneen Vietnamin sosialistisen tasavallan ensimmäinen presidentti.

Vuonna 1919 Thắng palveli ranskalaisella sota-aluksella Waldeck-Rousseaulla, joka määrättiin avustamaan valkokaarteja Venäjän sisällissodassa. Thắng osallistui laivalla nousseeseen kapinaan, jonka tarkoitus oli muuttaa aluksen kulkusuunnitelmaa ja luovuttaa se bolševikeille, mutta kapina epäonnistui. Ranskalaiset vangitsivat Thắngin vuonna 1929 Poulo Condoren saarelle Côn Sơnin vankilaan, jossa oli vangittuna myös tuleva kenraali Lê Ðức Thọ.

Thắng vapautui vankeudesta elokuun vallankumouksen jälkeen 1946. Hän toimi uuden vallankumouksellisen hallinnon tehtävissä, muun muassa Pohjois-Vietnamin varapresidenttinä vuodesta 1960. Hän nousi presidentiksi Ho Tši Minhin kuoltua. Thắngille myönnettiin Leninin kansainvälinen rauhanpalkinto vuonna 1955.

## Lähteet

## Aiheesta muualla
Tatsjana Karatkevitš

**Tatsjana Mikalajeuna Karatkevitš** (suomalaisessa mediassa usein myös **Tatsiana Karatkevitš**, , łacinkaksi Тацяна Мікалаеўна Караткевіч, *Taciana Mikalajeŭna Karatkievič*, , s. 8. maaliskuuta 1977 Minsk) on valkovenäläinen poliitikko, joka oli yhdistyneen opposition presidenttiehdokas vuoden 2015 presidentinvaalissa.

## Aiheesta muualla

*Elämäkerta on "kerro totuus!"  
*[Tatsjana Karatkevitšin profiilisivu [VK (sosiaalinen verkosto)|VK]] 

## Lähteet